লজ্জানত! প্ৰথমে ধৰ্ষণ পাছত হত্যাঃ পলাবলৈ লওতেই গুলীবিদ্ধ হ'ল পঠা Prag News : Best Assamese News Channel, Latest Assam News Live Today , North East Breaking News\nলজ্জানত! প্ৰথমে ধৰ্ষণ পাছত হত্যাঃ পলাবলৈ লওতেই গুলীবিদ্ধ হ'ল পঠা\nমৰিগাঁও : ধৰ্ষণ কাণ্ডৰ অভিযুক্তক পুনৰ গুলীয়ালে আৰক্ষীয়ে। পলাবলৈ লওতেই ভৰি গুলী চালনা কৰি আটক কৰে মৰিগাঁও আৰক্ষীয়ে। জিলাখনৰ ভূৰাগাঁৱৰ ছৈয়দ আলী ওৰফে পঠাক কৰায়ত্ত কৰিবলৈ বিগত কিছুদিনৰ পৰা অভিযান চলাই আছিল আৰক্ষীয়ে। অনুসন্ধানৰ সময়ত পলাবলৈ লওঁতে গুলী চলায়।\nঘটনাস্থলীলৈ তদন্তৰ বাবে নিছিল আৰক্ষীয়ে। গুলীবিদ্ধ ছৈয়দ আলীক গুৱাহাটী চিকিৎসা মহাবিদ্যালয়ত ভৰ্তি কৰায়। এগৰাকী ৯বছৰীয়া শিশুক ধৰ্ষণ কৰি হত্যা কৰিছিল ছৈয়দে। উল্লেখ্য যে, এই ভূৰাগাঁও থানাৰ অন্তৰ্গত বিলিডোংগাত সংঘটিত হয় এই জঘন্য কাণ্ড। ৯বছৰীয়াগৰাকীক পাখণ্ডটোৱে প্ৰথমে ধৰ্ষণ কৰে আৰু পাছত হত্যা কৰে। মৰিগাঁও আৰক্ষীয়ে এই জঘন্য কাণ্ড সংঘটিত কৰা ৬৫ বছৰীয়া নৰপিশাচ ছৈয়দ আলীক গ্ৰেপ্তাৰ কৰে।
